##

**Ministru kabineta noteikumu projekta** **„Programmas „Inovācijas „zaļās” ražošanas jomā” īstenošanas kārtība”** **sākotnējās ietekmes novērtējuma ziņojums (anotācija)**

|  |
| --- |
|   **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Norvēģijas finanšu instrumenta 2009.- 2014.gada perioda līdzfinansētās programmas „Inovācijas „zaļās” ražošanas jomā” ieviešanas kārtība” (turpmāk– noteikumu projekts) izstrādāts, ievērojot Ministru kabineta 2011.gada 29.marta protokollēmuma Nr. 20 63.§ „Noteikumu projekts „Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2009.-2014.gadā”” (turpmāk– MK protokollēmums) 3.3.apakšpunktu, kā arī 2011. gada 28. aprīļa Saprašanās memorandu par Norvēģijas finanšu instrumenta ieviešanu 2009.-2014. gadā starp Latvijas Republiku un Norvēģijas Karalisti (turpmāk- saprašanās memorands).Tiesību akta izdošanas tiesiskais pamats ir Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gadam perioda vadības likuma (2012.gada 26.janvāra redakcijā) 9.panta pirmā daļa un 15.panta 5., 6. un 7. punkts. |
|  2. | Pašreizējā situācija un problēmas | Latvijā uzņēmējdarbības attīstības jomā eksistē šādas problēmas:1. neliels skaits jaunu komersantu augsti un vidēji tehnoloģiski ietilpīgās nozarēs;
2. augsta riska uzņēmējdarbības attīstībai pietrūkst sēklas fāzes investīcijas;
3. nav inkubatoru, kuru darbības profils ir augsti tehnoloģiski ietilpīgi strauji augoši uzņēmumi;
4. nepietiekamas zinātnisko institūciju iespējas zinātnisko un tehnoloģisko ideju komercializācijā.

 Šīs problēmas plānots risināt, izveidojot Zaļo Tehnoloģiju inkubatoru, kas ļaus novērst pašreiz pastāvošo tirgus nepilnību, kad nav pietiekams atbalsts inovatīviem un uz pētniecības un attīstības aktivitātēm orientētiem komersantiem to ideju tālākai attīstīšanai līdz to gatavībai pilnvērtīgi pretendēt uz tirgus finanšu instrumentiem un citām atbalsta programmām. Zaļo Tehnoloģiju inkubatora operators būs Latvijas Universitātes, Rīgas Tehniskās universitātes un Norvēģijas Industriālās Attīstības Korporācijas SIVA izveidota institūcija. Zaļo Tehnoloģiju inkubatora darbības nodrošināšanai tiks izveidota profesionāļu komanda, kurā līdzdarbosies Latvijas un Norvēģijas eksperti, kas šādā veidā nodrošinās neliela apjoma grantu shēmas projekta iesniedzējus ar nepieciešamo atbalstu un sekmēs labās prakses un zināšanu pārņemšanu no norvēģu kolēģiem. Papildus abu lielāko Latvijas universitāšu iesaiste būs sākumpunkts, lai veidotu valsts nozīmes platformu sadarbībai zinātnes komercializēšanā.Balstoties uz iepriekš minēto, Ministru kabineta noteikumu projekta īstenošanas rezultātā tiks veicināta inovācijas darbību attīstīšanu, zināšanu komercializācija, tehnoloģiju pārnese un komersantu konkurētspēja.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts paredz īstenošanas nosacījumus nacionālā līmenī programmai „Inovācijas „zaļās” ražošanas jomā” (turpmāk– Programma). Ministru kabineta noteikumu projekts paredz viena iepriekš noteiktā projekta „Zaļo Tehnoloģiju inkubators”, neliela apjoma grantu shēmas un programmas divpusējās sadarbības fonda īstenošanas kārtību, kā arī vispārīgos programmas ieviešanas nosacījumus (izņemot atklāta projektu konkursa ieviešanu).Neliela apjoma grantu shēmas ietvaros ir paredzēts sniegt inkubācijas atbalstu. Papildus inkubācijas atbalstam plānots sniegt arī pirmsinkubācijas atbalstu, lai nodrošinātu iespēju izvērtēt biznesa idejas dzīvotspēju pirms turpmāku investīciju veikšanas. Pirmsinkubācijas atbalsts programmas ietvaros sniegs iespēju novērtēt biznesa potenciālu un izstrādāt pilnīgu biznesa plānu. Apzinoties savas stiprās puses un iespēju robežas, jaundibinātie komersanti var palielināt savu dzīvotspēju. Inkubācijas atbalsts nodrošinās komersantiem iespēju saņemt tiem nepieciešamos pakalpojumus un atbalstu algas segšanai komersanta vadības darbiniekiem līdz to gatavībai pašiem pilnvērtīgi konkurēt tirgū un pretendēt uz tirgū pieejamiem finansējuma veidiem savas darbības finansēšanai.Programmas ietvaros kopējais pieejamais finansējums ir *euro* 12 586 667. Programmas ietvaros divpusējās sadarbības fonda ietvaros paredzēta sadarbība ar Norvēģijas institūcijām un komersantiem un šim mērķiem ir atvēlēti *euro* 294 000 no programmas kopējā budžeta.Pēc programmas iesnieguma apstiprināšanas donorvalstī ar Norvēģijas Ārlietu ministrijas 2012.gada 20.augusta lēmumu līdz Ministru kabineta noteikumu projekta „Programmas „Inovācijas „zaļās” ražošanas jomā” īstenošanas kārtība” izstrādei ar donorvalsti ir veiktas šādas izmaiņas programmas iesniegumā: 1. Veikta iekšējā finansējuma pārdale iepriekš noteiktā projekta „Zaļo Tehnoloģiju inkubators” ietvaros, paredzot šādu iekšējo finansējuma sadalījumu iepriekš noteiktā projekta ietvaros:
	* Zaļo Tehnoloģiju inkubatora administratīvās un vadības izmaksas- *euro* 200 000 ekvivalents latos;
	* Pirmsinkubācijas fonda izmaksas- *euro* 650 000 ekvivalents latos;
	* Norvēģijas industriālās attīstības korporācijas SIVA ekspertu fonds *euro* 298 000 ekvivalents latos;
	* atbalsts Zaļo Tehnoloģiju inkubatora infrastruktūras izveidei *euro* 315 000 ekvivalents latos.

Iepriekš noteiktā projekta līdzfinansēšanas likme mainījusies no 29% uz 17,7%.1. 2012.gada 23.novembrī Finanšu instrumenta biroja un donorvalsts programmas partnera apstiprinājums par neliela apjoma grantu shēmas plānoto saņēmēju skaita samazinājumu, nodrošinot izpratni par neliela apjoma grantu shēmas saņēmēju skaitu kā indikatīvu, ar iespēju šo rezultatīvo rādītāju pārskatīt pēc ārējā novērtējuma veikšanas par neliela apjoma grantu shēmas un iepriekš noteiktā projekta atbilstību;
2. 2012.gada 18.decembrī Finanšu instrumenta biroja un donorvalsts programmas partnera apstiprinājums par izmaiņu veikšanu divpusējās sadarbības fonda īstenošanas kārtībā, izslēdzot individuālas pieteikšanās iespēju projekta partnerību veidošanā, paredzot divpusējās sadarbības fonda aktivitātes veikt organizēti, izmantojot valsts pārvaldes iestādes „Latvijas Investīciju un attīstības aģentūra” (turpmāk-LIAA) pieredzi līdzvērtīgu pasākumu organizēšanā iespējamo donorvalsts projekta partneru piesaistei, paredzot šādu atbalsta pasākumu īstenošanai atbalsta intensitāti 100% apmērā no programmas līdzfinansējuma līdzekļiem.
3. Programmas apsaimniekotājs, izvērtējot ieguvumus, administrējot atbalstu, neliela apjoma grantu shēmas atbalstam piemēro vienu intensitāti, nediferencējot atbalsta intensitāti atkarībā no komersanta, kas saņem neliela apjoma grantu shēmas atbalstu, vecuma. Visiem neliela apjoma grantu shēmas programmas līdzfinansējuma saņēmējiem plānots piemērot šādu atbalsta intensitāti no programmas līdzfinansējuma līdzekļiem:
	* līdz 80% pirmajā atbalsta saņemšanas gadā;
	* līdz 55% otrajā atbalsta saņemšanas gadā;
	* līdz 35% trešajā atbalsta saņemšanas gadā;
	* līdz 10% ceturtajā atbalsta saņemšanas gadā.
4. Samazināts iepriekš noteiktā projekta „Zaļo Tehnoloģiju inkubators” iesniegšanas laiks. Iepriekš noteiktā projekta iesniegumu var iesniegt uzreiz pēc Ministru kabineta noteikumu stāšanās spēkā.

Ar terminu „zaļās” darba vietas šī normatīvā akta projekta izpratnē saprot visas no jauna radītās darba vietas ar Programmas līdzfinansējuma atbalstu normatīvā akta projekta 2.punktā noteiktajās atbalstāmajās jomās. Ar terminu „zaļā” uzņēmējdarbība šī normatīvā akta projekta izpratnē tiek saprasta uzņēmējdarbības veicināšana normatīvā akta projekta 2.punktā noteiktajās atbalsta jomās.Ar terminu „zaļās” inovācijas šā normatīvā akta projekta izpratnē tiek saprastas inovācijas normatīvā akta projekta 2.punktā noteiktajās atbalsta jomās.Programmas sniegto atbalstu ir atļauts kombinēt ar atbalstu Eiropas Savienības Reģionālās attīstības fonda līdzfinansētajai aktivitātei 2.2.1.1. „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”. Neliela apjoma grantu shēmas atbalsta saņēmējiem, kuri vienlaicīgi ir saņēmuši vai plāno saņemt atbalstu riska kapitāla ieguldījumu veidā programmas līdzfinansējuma summu samazina par 20%, piemērojot šo nosacījumu trīs gadus no riska kapitāla piešķiršanas. Norvēģijas finanšu instrumenta 2009.-2014.gadam sniegtais atbalsts ir plānots kā papildinošs atbalsts, lai nodrošinātu kvalitatīvu projektu sagatavošanu, kas varētu saņemt finansējumu ieguldījumu riska kapitālā veidā. Norvēģijas finanšu instrumenta neliela apjoma grantu shēmas atbalstu nav plānots piešķirt tiem komersantiem, kas vienlaicīgi ar neliela apjoma grantu shēmas atbalstu saņem atbalstu vienām un tām pašām izmaksām Eiropas Savienības Reģionālās attīstības fonda līdzfinansētās aktivitātes 2.3.2.1. „Biznesa inkubatori” (turpmāk- Biznesa inkubatoru aktivitāte) un Eiropas Savienības Sociālā fonda līdzfinansētās aktivitātes 1.3.1.2. „Atbalsts pašnodarbinātības un uzņēmējdarbības uzsākšanai” ietvaros. Papildus iepriekš minētajam demarkācija ar biznesa inkubatoru aktivitāti tiek nodrošināta, paredzot, ka Zaļo Tehnoloģiju inkubatora primārā darbības vieta ir Rīga. Papildus tam demarkācija tiks nodrošināta, iegūstot informāciju par Norvēģijas finanšu instrumenta Programmas līdzfinansējuma saņēmējiem un salīdzinot to ar informāciju par komersanta saņemto atbalstu citās LIAA administrētajās valsts atbalsta programmās. Programmas īstenošanā savstarpējai datu salīdzināšanai par projektu attiecināmajām izmaksām tiks izmantota Eiropas Savienības struktūrfondu un Kohēzijas fonda vadības informācijas sistēma. Ministru kabineta noteikumu projekta 23.punkts paredz, ka Ministru kabineta noteikumu projekta VIII. nodaļā plānotais atbalsts neliela apjoma grantu shēmas projektiem nevar tikt apvienots ar atbalstu vienām un tām pašām izmaksām, kas ir finansēts vai ko plāno finansēt no Eiropas Savienības struktūrfondu līdzekļiem grantu veidā, kuriem piemēro Padomes 2006.gada 13.decembra Regulas (EK, *EURATOM*) Nr.1995/2006, ar ko groza Regulu Nr.1605/2002 par Finanšu regulu, ko piemēro Eiropas Kopienu vispārējam budžetam, 109.panta 1.punkta ierobežojumu.  |
|  5. | Projekta izstrādē iesaistītās institūcijas | Ministru kabineta noteikumu projekts izstrādāts ciešā partnerībā ar donorvalsts programmas partneri Norvēģijas Inovāciju aģentūru, Norvēģijas Industriālo Attīstības Korporāciju SIVA un LIAA. Ministru kabineta noteikumu projekta izstrādes procesā ir iesaistījušās un savu viedokli sniegušas Latvijas Universitāte un Rīgas Tehniskā universitāte.  |
|  6. | Iemesli, kādēļ netika nodrošināta sabiedrības līdzdalība | Ekonomikas ministrijas un Norvēģijas Karalistes vēstniecības Latvijā kopīgi organizētā programmas uzsākšanas pasākumā 2012. gada 3. oktobrī Norvēģijas dienu Latvijā ietvaros plašāka sabiedrība tika informēta par programmas plānoto Ministru kabineta noteikumu saturu.  |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Universitātes, komersanti un fiziskas personas ar mērķi uzsākt saimniecisko darbību.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | Programmas ietvaros kopējais pieejamais finansējums ir *euro* 12 586 667, no kā *euro* 794 960 tiks atvēlēti LIAA un Ekonomikas ministrijai administratīvo izmaksu segšanai; *euro* 1 463 600 ir paredzēti Zaļo Tehnoloģiju inkubatora administrācijas un vadības izmaksu segšanai un rekonstrukcijas darbiem un iekārtu iegādei. Neliela apjoma grantu shēmas ietvaros inkubācijas pakalpojumu nodrošināšanai ir paredzēti *euro* 2 265 600. Divpusējās sadarbības fondam ir paredzēti *euro* 294 000.  |
|  4. |  Tiesiskā regulējuma nefinansiālā ietekme | Īstenojot Programmu ir sagaidāms, ka tiks radīti inovatīvi produkti un izstrādātas inovatīvas tehnoloģijas, kas sekmētu videi draudzīgākas, zināšanu ietilpīgas ražošanas attīstību, kā rezultātā būtu iespējams efektīvāk izmantot esošos dabas un enerģijas resursus un mazināt vides piesārņojumu. Papildus ir sagaidāms, ka Programmas īstenošana veicinās jaunu „zaļo” darba vietu radīšanu un esošo saglabāšanu un veidos pamatu stabilai un ilgtspējīgai „zaļo” nozaru attīstībai Latvijā.  |
|  5. |  Administratīvās procedūras raksturojums | Normatīvā akta projektā noteikts, ka iepriekš noteiktā projekta iesniegumu vai neliela apjoma grantu shēmas projekta iesniegumu var iesniegt vienā no šādiem dokumentu iesniegšanas veidiem:1. papīra formā, iesniedzot LIAA personīgi vai nosūtot pa pastu uz LIAA pasta adresi. Ja projekta iesnieguma iesniedzējs izvēlas šo dokumentu iesniegšanas veidu, tas aizpildītu projekta iesnieguma veidlapu un biznesa plānu DOC, XLS vai PDF datņu formātā iesniedz arī elektroniskā formā, bez elektroniskā paraksta nosūtot tos uz LIAA oficiālo elektroniskā pasta adresi vai izmantojot citus elektronisko dokumentu apritei izmantojamos datu nesējus;
2. elektroniskā formā, ja tas ir noformēts atbilstoši e-dokumentu noformēšanas prasībām un parakstīts normatīvajos aktos noteiktajā kārtībā, nosūtot uz LIAA elektroniskā pasta adresi, kas norādīta uzaicinājumā iesniegt iepriekš noteiktā projekta iesniegumu vai sludinājumā par neliela apjoma grantu shēmas projektu iesniegumu atlases uzsākšanu.

 Savukārt, pieteikumu dalībai divpusējās sadarbības atbalsta pasākumā iesniedz elektroniski, nosūtot to uz LIAA elektroniskā pasta adresi: NOR.projekti@liaa.gov.lv Veicot iepriekš noteiktā projekta iesnieguma un neliela apjoma grantu shēmas projekta iesnieguma vērtēšanu, LIAA pieprasa informāciju Valsts ieņēmumu dienestam par projekta iesniedzēju nodokļu parādu vai valsts sociālās apdrošināšanas obligāto iemaksu parādu neesamību, ja šāda izziņa netiek iesniegta vienlaicīgi ar projekta iesniegumu. Iepriekš noteiktā projekta iesnieguma iesniedzējam vai neliela apjoma grantu shēmas projekta iesnieguma iesniedzējam projekta līgums jānoslēdz 40 darbdienu laikā pēc lēmuma par projekta apstiprināšanu pieņemšanas vai dienas, kad parakstīts atzinums par lēmumā ietverto nosacījumu izpildi, vai sniegts atzinums par pozitīvu iepriekš noteiktā projekta novērtējumu. Attiecībā uz iepriekš noteiktā projekta iesnieguma iesniedzēju šo termiņu pagarina par termiņu, kādā Finanšu instrumenta birojs sniedz apstiprinājumu par iepriekš noteiktā projekta un neliela apjoma grantu shēmas atbilstību.Ja iepriekš noteiktā projekta iesnieguma iesniegšanas noteiktajā termiņā iepriekš noteiktā projekta iesniegums netiek iesniegts vai tiek iesniegts, bet tiek sniegts negatīvs novērtējums par iepriekš noteiktā projekta iesniegumu, normatīvā akta projekts nosaka atkārtotu iepriekš noteiktā projekta iesnieguma iesniegšanas kārtību un vērtēšanu.Normatīvā akta projektā noteikta arī vispārīga kārtība, kādā iepriekš noteiktā projekta līdzfinansējuma saņēmējam tiek ieskaitīts avanss un tiesības programmas apsaimniekotājam vai aģentūrai lemt par avansa atmaksu. Noteikts arī termiņš iepriekš noteiktā projekta starpposma pārskatu un noslēguma pārskatu iesniegšanai. Normatīvā akta projektā noteikta kārtība, kādā divpusējās sadarbības atbalsta saņemšanai tiek iesniegti ar pasākumu īstenošanu saistītie izmaksu pamatojošie dokumenti vai projekta partnerības līgums ar donorvalsts partneri, vai nodomu vēstule kopīgai projekta iesnieguma iesniegšanai. Lai veicinātu finansējuma savlaicīgu apguvi, minēto dokumentu iesniegšanai LIAA noteikts 30 darba dienu termiņš. Normatīvā akta projekts nosaka kārtību, kādā neliela apjoma grantu shēmas projekta līdzfinansējuma saņēmējs var pretendēt uz atkārtotu dalību neliela apjoma grantu shēmas projekta īstenošanai otrajā un nākamajos gados. Normatīvā akta projekts nosaka iepriekš noteiktā projekta iesniedzēja un neliela apjoma grantu shēmas projekta iesniedzēja pienākumu, ja projektu apstiprina, uzglabāt ar projektu īstenošanu saistīto dokumentāciju piecus gadus pēc projekta noslēguma pārskata apstiprināšanas. |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi (ārvalstu finanšu līdzekļu ieņēmumi) | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 0 |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | X |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta noteikumu projekts paredz īstenot vienu iepriekš noteiktu projektu „Zaļo Tehnoloģiju inkubators”, neliela apjoma grantu shēmu un divpusējās sadarbības fondu, kā arī paredz programmas vadības izmaksas programmas apsaimniekotājam un LIAA.Kopumā Ekonomikas ministrijas valsts budžeta apakšprogrammā 71.06. „Eiropas Ekonomikas zonas finanšu instrumenta un Norvēģijas valdības divpusējā finanšu instrumenta finansētie projekti” programmas „Inovācijas „zaļās” ražošanas jomā” ieviešanai 2012.gadam ir paredzēti 76 390 lati, 2013.gadam 2 265 007 lati, 2014.gadam 2 873 774 lati, 2015.gadam 3 034 184 lati. Turpmākajiem īstenošanas gadiem no valsts budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības finansēto projektu un pasākumu īstenošanai” ir plānots pieprasīt finansējumu 2016.gadā 565 845 lati un 2017.gadā 30 760 lati.Laika periodam no 2012.gada 20.augusta līdz 2017.gada 30. aprīlim programmas vadības izmaksas programmas apsaimniekotājam un LIAA ir plānotas *euro* 794 960 apmērā.2013.-2016.gadam *euro* 1 463 600 Zaļo Tehnoloģiju inkubatora administratīvajām un vadības komandas izmaksām un darbības nodrošināšanai, no kurām *euro* 315 000 ekvivalents latos ir paredzēti rekonstrukcijas darbu veikšanai un nepieciešamo iekārtu iegādei, lai nodrošinātu pakalpojumus inkubatora komersantiem.Divpusējās sadarbības fonda līdzekļi divpusējām attiecībām 2012.-2017. gadam *euro* 294 000.  |

|  |
| --- |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1. | Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) - norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | Pēc šī Ministru kabineta noteikumu projekta Ekonomikas ministrija izstrādās Ministru kabineta noteikumu projektu par Programmas atklātu projektu konkursa īstenošanu, nosakot atklāta projektu konkursa projektu iesniegumu vērtēšanas kritērijus un prasības projekta iesnieguma iesniedzējam. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiesību akta projekts nodrošina šādu Eiropas Savienības tiesību akta prasību ievērošanu:* + Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr. 800/2008);
	+ Komisijas Regula (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam (turpmāk – Komisijas Regula Nr.1998/2006).

**Komisijas Regula (EK) Nr. 1998/2006 (2006. gada 15. decembris),** **saskaņā ar kuru tiek sniegts atbalsts noteikumu projektā paredzētajām aktivitātēm, būs spēkā līdz 2013.gada 31.decembrim. Sākot ar 2014.gada 1.janvāri, Programmas atbalsta pasākumu ieviešanā būs jāievēro jaunais Eiropas Savienības regulējums, kas tiks piemērots *de minimis* atbalstam.** |
| 2. | Citas starptautiskās saistības | Tiesību akta projekts nodrošina Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā (apstiprināts ar Ministru kabineta 2011.gada 29.marta noteikumiem Nr.252) īstenošanu. |
| 3. | Cita informācija | Tiesību akta projekts nodrošina:* + Eiropas Savienības Valstu reģionālā atbalsta pamatnostādņu 2007. — 2013.gadam (2006/C 54/08) ievērošanu;
	+ Komisijas paziņojuma Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes) ievērošanu.

Kopienas pamatnostādnes tiks pārskatītas un Eiropas Savienības līmeņa normatīvais regulējums Kopienas pamatnostādnēm, kas saistīts ar reģionālā investīciju atbalsta finansēšanu, mainīsies ar 2014.gada 1.janvāri. Valstu reģionālā atbalsta pamatnostādņu regulējums ir attiecināms uz Ministru kabineta noteikumu projekta 45.4.apakšpunktā iekļauto atbalstāmo darbību finansēšanu ar atbalsta intensitāti 50%. Pēc Kopienas pamatnostādņu pārskatīšanas iespējamā maksimālā atbalsta intensitāte Ministru kabineta noteikumu projekta 45.4.apakšpunktā iekļautajām atbalstāmajām darbībām būs zemāka, kā arī nebūs nepieciešams sniegt individuālā valsts atbalsta paziņojumu par Ministru kabineta noteikumu 45.4.apakšpunktā atbalstāmajām darbībām. Iepriekš minēto Eiropas Savienības līmeņa normatīvā regulējuma valsts atbalsta jomā izmaiņu rezultātā būs nepieciešams veikt grozījumus Ministru kabineta noteikumu projekta 45.4.apakšpunktā, samazinot atbalstāmo darbību atbalsta intensitāti, kā arī 47.punktā un 48.2.1.apakšpunktā. Izmaiņas Ministru kabineta noteikumu projektā būs nepieciešams veikt, ja līdz 2013.gada 30.aprīlim, izmantojot valsts atbalsta programmu un individuālo atbalsta projektu paziņojumu sistēmu *State Aid Notifictions Interactive* saskaņā ar Ministru kabineta 2007.gada 6.februāra noteikumiem Nr.100 „Kārtība, kādā Eiropas Komisijā elektroniski iesniedz atbalsta programmu un individuālo atbalsta projektu paziņojumus un kādā piešķir un anulē atbalsta paziņojumu elektroniskās sistēmas lietošanas tiesības” Ekonomikas ministrija nebūs iesniegusi paziņojumu par individuālā atbalsta projektu Ministru kabineta noteikumu projekta 45.4.apakšpunktā plānotajām darbībām.  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Tiesību akta projekts nodrošina šādu Eiropas Savienības tiesību akta prasību ievērošanu:* + Komisijas Regula Nr. 800/2008**;**
	+ Komisijas Regula Nr.1998/2006.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regula Nr. 800/2008**1.pielikums* | *Ministru kabineta noteikumu projekta 18., 25. punkts*  | *Ieviesta pilnībā* | neparedz stingrākas prasības |
| *Komisijas Regulas Nr.1998/2006 1.panta 1.punkts;* | *Ministru kabineta noteikumu projekta 20. punkts, 1. pielikums* | *ieviesta pilnībā* | *neparedz stingrākas prasības* |
| *Komisijas Regulas Nr.1998/2006 2.panta 2.punkts;* | *Ministru kabineta noteikumu projekta 17., 19.,32.,107, 118. punkts, 57.3.5., 141.4.,141.6.,141.7.apak-punkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008**1.panta 7.punkts* | *Ministru kabineta noteikumu projekta 21.1.apakš-punkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008**2.pants* | *6.pielikuma 2.5. punkts, 5.pielikuma II sadaļas „Kvalitātes vērtēšanas kritēriji” 8.1.punkts*  | *ieviesta pilnībā* | *neparedz stingrākas prasības* |
| *Valstu reģionālā atbalsta pamatnostādnes 2007. — 2013.gadam 4.nodaļa* | *Ministru kabineta noteikumu projekta 45.4. apakšpunkts,47.punkts* | *ieviesta pilnībā* | *neparedz stingrākas prasības* |
| *Valstu reģionālā atbalsta pamatnostādnes 2007. — 2013.gadam 4.2.pants 50.punkts* | *Ministru kabineta noteikumu projekta 45.4. apakšpunkts, 47.punkts*  | *ieviesta pilnībā* | *attiecināmas izmaksas būs rekonstrukcijas darbi un iekārtas*  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu valsts atbalstu, dalībvalstij ir obligāti jāpiemēro: Komisijas Regula Nr.1998/2006;Komisijas Regula Nr.800/2008. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) par valsts atbalstu Zaļo Tehnoloģiju inkubatora rekonstrukcijas darbiem un iekārtu iegādei ir nepieciešams sniegt saskaņā ar Līguma par Eiropas Savienības darbību 108.panta 3.punktu.Paziņojumu par administratīvajām un vadības izmaksām Zaļo Tehnoloģiju inkubatoram, neliela apjoma grantu shēmu un divpusējās sadarbības fondu EK nav nepieciešams sniegt, jo valsts atbalsts šai gadījumā saskaņā ar Regulas Nr.1998/2006 2.pantu ir atbrīvots no iepriekšējas paziņošanas EK. |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Ar Ministru kabineta 2011.gada 29.marta noteikumiem Nr.252 apstiprinātā Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā B pielikums. |
| A | B | C |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| *Saskaņā ar saprašanās memoranda Ieviešanas ietvara 3.punktu Ekonomikas ministrijai atbilstoši Norvēģijas Ārlietu ministrijas apstiprinājumam jānodrošina programmas ieviešana* | ***Ministru kabineta noteikumu projekta I. sadaļa „Vispārīgie jautājumi”.*** ***Ar A ailē minētā Saprašanās memoranda saistību izpildi nodrošinošā normatīvā akta projekta izstrādi saistības tiek izpildītas daļēji. Pilnībā saistības būs izpildītas pēc Programmas īstenošanas pabeigšanas 2017. gadā.*** |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Ekonomikas ministrijas un Norvēģijas Karalistes vēstniecības Latvijā kopīgi organizētā programmas uzsākšanas pasākumā 2012. gada 3. oktobrī Norvēģijas dienu Latvijā ietvaros plašāka sabiedrība tika informēta par programmas plānoto Ministru kabineta noteikumu saturu. |
| 2. | Sabiedrības līdzdalība projekta izstrādē | Programmas izstrādes procesā ir iesaistītas Latvijas Universitāte un Rīgas Tehniskā universitāte. |
| 3. | Sabiedrības līdzdalības rezultāti |  Nav |
| 4. | Saeimas un ekspertu līdzdalība | Projekts šo jomu neskar.  |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Ministru kabineta noteikumu projekta īstenošanā ir iesaistīta Ekonomikas ministrija kā programmas apsaimniekotājs un LIAA kā Aģentūra, kam ir deleģētas Ekonomikas ministrijas funkcijas attiecībā uz programmas īstenošanu. |
|  2. |  Projekta izpildes ietekme uz pārvaldes funkcijām | Projekts neietekmē valsts pārvaldes funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |   Netiks radītas jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav plānots likvidēt esošās valsts pārvaldes institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar.  |
|  6. |  Cita informācija |  Nav. |

Ekonomikas ministrs D.Pavļuts

Vīza: Valsts sekretārs J.Pūce

19.03.2013 15:47

3715

D.Buse

67013298, Dina.Buse@em.gov.lv